**COLEGIUL ECONOMIC „ION GHICA” TÂRGOVIȘTE**

**Curriculum la decizia școlii (CDȘ):**

**UTILIZAREA TEHNOLOGIEI INFORMAȚIEI ÎN ACTIVITĂȚI ECONOMICE**

Autori:

prof. **Iubulescu Emanuela**

prof. **Moțoc Mihai**

**Martie 2023**

**Notă de prezentare**

Prezenta ofertă curriculară se adresează elevilor de clasa a X‑a din cadrul liceului economic, pentru care cunoștințele informatice și competențele digitale sunt esențiale în activitățile economice pentru care ei se pregătesc.

Pe fondul deprinderilor de utilizator formate încă din ciclul gimnazial, programa actuală vine să armonizeze cunoștințele specifice disciplinelor economice cu noțiunile de tehnologia informației ale elevului de liceu și să le orienteze către aspecte concrete, utile în activitatea economică.

Prezenta programă este un curriculum la decizia școlii (CDȘ) de tip extindere, dar poate fi folosită ca și curriculum transversal TIC - discipline economice.

Competențele generale sunt cele ale disciplinei Tehnologia Informației și a Comunicațiilor din programa școlară pentru clasa a X-a, iar competențele specifice sunt obținute prin parcurgerea unor elemente de conținut noi, specifice domeniului informatic, dar cu aplicabilitate în domeniul economic.

Având în vedere faptul că această ofertă vizează elevii care au studiat în clasele V-VIII disciplina ”Informatică și TIC”,programa de faţă urmează modelul curricular al programelor de „Informatică și TIC” pentru gimnaziu, fiind structurată astfel: notă de prezentare, competenţe generale (competențele generale din programa școlară), competenţe specifice însoțite de exemple de activităţi de învăţare, conţinuturi şi sugestii metodologice.

Avantajele pe care le prezintă actuala programă sunt următoarele:

* realizarea unor produse informatice cu particularități proprii domeniului economic;
* îmbinarea cerințelor din domeniul economic și informatic;
* facilitarea cooperării și încurajarea lucrului în echipă prin utilizarea aplicațiilor colaborative.

**Competențe generale**

1. **Dezvoltarea deprinderilor moderne de utilizator.**
2. **Cunoașterea modului de utilizare a unor medii informatice de lucru.**
3. **Elaborarea unor produse utilizabile care să dezvolte spiritul inventiv și creativitatea.**

**Competențe specifice și exemple de activități de învățare**

|  |
| --- |
| 1. **Dezvoltarea deprinderilor moderne de utilizator**   **1.1. Utilizarea aplicației Microsoft Excel pentru crearea și completarea de documente justificative specifice activităților economice**   * realizarea și completarea diferitelor tipuri de documente specifice activităților economice (factură fiscală, ordin de plată, balață de verificare, cerere de ofertă, comenzi); * efectuarea de operații statistice în Excel (contorizări multicriteriale, medii valorice, tendințe de trend) utilizând formule și funcții; * realizarea de reprezentări grafice pentru evidențierea fenomenelor economice: evoluția activității economice, fenomene statistice și sociale. |
| 1. **Cunoașterea modului de utilizare a unor medii informatice de lucru**    1. **Utilizarea instrumentelor aplicației Microsoft Access în sprijinul activităților firmei: evidența stocurilor, produselor, parcului auto, personalui firmei**  * identificarea elementelor privind proiectarea bazei de date a unei firme, stabilirea modelului conceptual și a relațiilor dintre entități; * popularea bazei de date cu respectarea criteriilor specifice și a regulilor de validare impuse de activitățile economice; * vizualizarea și extragerea informațiilor dintr-o bază de date; * identificarea elementelor de protejare a bazelor de date. |
| 1. **Elaborarea unor produse utilizabile care să dezvolte spiritul inventiv și creativitatea**   **3.1. Utilizarea aplicației Microsoft PowerPoint pentru realizarea materialelor promoționale ale unei firme**   * crearea de prezentări pentru produse, servicii și domeniul de activitate al firmei elaborate pentru promovarea pe diferite medii: mass media, online, târguri și expoziții; * salvarea resurselor informaționale în cloud și lucrul în mod colaborativ. |

**Conținuturi**

|  |  |
| --- | --- |
| **Domenii de conținut** | **Conținuturi** |
| **Crearea și completarea de documente justificative specifice activităților economice cu ajutorul aplicației Microsoft Excel** | * Crearea și completarea de documente justificative specifice comerțului cu mărfuri (factură fiscală, ordin de plată), activităților financiare și contabile (balața de verificare, cererea de ofertă, comenzi); * Selectarea, colectarea și prelucrarea informațiilor din documente; * Validarea datelor în Excel cu respectarea criteriilor specifice și a regulilor impuse de activitățile economice; * Sortarea simplă, sortarea complexă, sortarea după atribute de formatare și filtrarea avansată; * Operații statistice în Excel (contorizări multicriteriale, medii valorice, tendințe de trend); * Reprezentări grafice specifice: evoluția activității economice, fenomene statistice și sociale. * Salvarea resurselor informaționale în cloud și lucrul în mod colaborativ; |
| **Utilizarea instrumentelor aplicației Microsoft Access în activitatea unei firme** | * Etapele și regulile de proiectare ale bazei de date din cadrul unei firme; * Stabilirea modelului conceptual și a relațiilor dintre entități; * Culegerea de date și reguli de validare; * Relații între entitățile luate în evidență (clienți, furnizori, stocuri, personal); * Prelucrări de date pe departamentele de lucru din cadrul firmei; * Rapoartele specifice departamentelor firmei (secretariat, resurse umane, evidență vînzări/stocuri); * Interfețe de lucru cu bazele de date (formulare); * Protejarea bazei de date; * Aplicații implementate cu ajutorul bazelor de date (agenda electronică); * Exportul datelor în formate transmisibile (.pdf, .xlsx); * Salvarea resurselor informaționale în cloud și lucrul în mod colaborativ. |
| **Crearea mijloacelor promoționale ale unei firme cu ajutorul aplicației Microsoft Power Point** | * Prezentarea portofoliului unei firme (catalogul de produse); * Prezentarea facilităților unei perioade de discount; * Crearea imaginii standului de promovare a ofertei de produse sau servicii; * Prezentarea evoluției activității unei firme; * Prezentări pentru produse, servicii și domeniul de activitate al firmei elaborate pentru promovarea pe diferite medii: mass media, online, târguri și expoziții; * Salvarea resurselor informaționale în cloud și lucrul în mod colaborativ. |

**Sugestii metodologice**

Activitățile propuse în cadrul acestei programe se recomandă a se desfășura într-un laborator de informatică în care să existe acces la serviciile Internet și dispozitive conectate în reţea.

Stațiile de lucru din laborator trebuie să fie amplasate astfel încât să permită vizualizarea informațiilor și indicațiilor transmise de către profesor cu ajutorul unui videoproiector, a unei table interactive etc.

Atât în activitatea de predare cât și în activitatea de evaluare profesorul va îmbina metodele și tehnicile tradiționale (expunerea didactică, demonstraţia, testul docimologic, evaluarea prin probe practice etc.) cu cele moderne (învăţarea prin descoperire, algoritmizarea, proiectul, portofoliul, autoevaluarea etc.).

Se recomandă rezolvarea unei game cât mai variate de aplicații practice cu accent pe încadrarea într-un buget de timp anunțat și pe utilizarea aplicațiilor colaborative în vederea familiarizării elevilor cu munca în echipă.

Activitatea de evaluare va fi realizată pe întreg parcursul procesului educativ. Se vor utiliza instrumente de evaluare care să corespundă particularităților clasei de elevi și achizițiilor informaționale ale acestora, obținându-se astfel un feedback autentic referitor la gradul de formare al competențelor și la nivelul de asimilare al cunoștințelor transmise.

Se va insista permanent pe respectarea regulilor de comunicare, gramaticale, de estetică, pe respectarea legislației privind copyright-ul, pe utilizarea corectă a limbajului de specialitate specific atât domeniului informatic, cât și al celui economic.

**Bibliografie:**

1. Programe școlare pentru gimnaziu și liceu:

[**http://programe.ise.ro/Actuale/Programeinvigoare.aspx**](http://programe.ise.ro/Actuale/Programeinvigoare.aspx)

1. Manuale școlare: [**https://www.manuale.edu.ro/**](https://www.manuale.edu.ro/)
2. Repere metodologice pentru aplicarea curriculumului la clasa a X-a în anul școlar 2022-2023:

[**https://www.isj-db.ro/static/files/curriculum/Informatica\_TIC/2022/REPERE\_METODOLOGICE\_TIC\_2022\_2023.pdf**](https://www.isj-db.ro/static/files/curriculum/Informatica_TIC/2022/REPERE_METODOLOGICE_TIC_2022_2023.pdf)

1. Suport de curs CRED, Modulul 2: ”*Aplicarea noului Curriculum naţional pentru învăţământul gimnazial. Disciplina de studiu Informatică și TIC din perspectiva didacticii specialităţii*”
2. Profilul de formare al absolventului:

[**https://www.ise.ro/wp-content/uploads/2015/12/Profilul-de-formare-al-absolventului\_final.pdf**](https://www.ise.ro/wp-content/uploads/2015/12/Profilul-de-formare-al-absolventului_final.pdf)